บอร์ด ADVANC ไฟเขียวขาย “AISCB” คืน “เอสซีบีเอ็กซ์”
ADVANC จำหน่ายเงินลงทุนทั้งหมดใน “AISCB” ให้กับ “เอสซีบีเอ็กซ์” เพื่อเปิดโอกาสทำงานร่วมกันในรูปแบบอื่นต่อไปในอนาคต และยังคงมีทิศทางการดำเนินธุรกิจเพื่อมุ่งสู่การเป็นผู้ให้บริการด้านดิจิทัลไลฟ์
ADVANC จำหน่ายเงินลงทุนทั้งหมดใน “AISCB” ให้กับ “เอสซีบีเอ็กซ์” เพื่อเปิดโอกาสทำงานร่วมกันในรูปแบบอื่นต่อไปในอนาคต และยังคงมีทิศทางการดำเนินธุรกิจเพื่อมุ่งสู่การเป็นผู้ให้บริการด้านดิจิทัลไลฟ์
25 พ.ย. 2565

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ได้แจ้งต่อตลาดหลักทรัพย์แห่งประเทศไทย เมื่อวันที่ 25 ตุลาคม 2564 เรื่องการจัดตั้งบริษัทร่วมทุนกับ ธนาคารไทยพาณิชย์ จำกัด (มหาชน) หรือ SCB ในการดำเนินธุรกิจภายใต้ บริษัท เอไอเอสซีบี จำกัด (AISCB) ซึ่งมีวัตถุประสงค์หลักในการประกอบธุรกิจให้บริการสินเชื่อผ่านดิจิทัลแพลตฟอร์ม (Digital Lending) ตามหนังสือที่อ้างถึง บริษัทขอแจ้งให้ทราบว่า บริษัทจะจำหน่ายเงินลงทุนทั้งหมดใน AISCB ให้แก่ บริษัท เอสซีบี เอกซ์ จำกัด (มหาชน) หรือ (SCBX) ซึ่งเป็นบริษัทใหญ่ของ SCB
ทั้งนี้ บริษัทยังคงเปิดโอกาสในการทำงานร่วมกับ SCBX ในรูปแบบอื่นๆ ต่อไปในอนาคต และบริษัทยังคงมีทิศทางการดำเนินธุรกิจเพื่อมุ่งสู่การเป็นผู้ให้บริการด้านดิจิทัลไลฟ์ โดยต่อยอดจากธุรกิจหลักของบริษัท เพื่อสร้างประสบการณ์ในการเข้าถึงบริการในด้านต่างๆ ต่อไป